Publication: Magyar Közlöny
Issue: MK-1998-68 (Year: 1998, Number: 68)
Era: 1990-2004
Section: mestervizsga-követelményrendszere megegyezik a 33/1997. (X. 31.) NM rendeletben
Paragraph Index: 58

b) Írásbeli vizsga Az írásbeli vizsga helye a Mestervizsga Bizottság által megválasztott helyszín. Az írásbeli tartalma: — anyagismeret, áruismeret stb., — technológiai, gyártásismeret, — géptani, szakrajzi stb. ismeretek, — munka- és környezetvédelem, — anyagszükséglet-számítás, kalkuláció, árajánlat-készítés; Időtartama: 2 óra. Feladatai: A Mestervizsga Bizottság által meghatározott anyagszükséglet-számítás, továbbá egy konkrét típus (ortézis vagy protézis, illetve valamely alkatrészük) árkalkulációjának elkészítése. Tartalmi részei: — ortopédiai ismeretek Példa: Írja le (ismertesse) a medenceöv és az alsó végtagok csontszerkezetét, az ortopédiai vonatkozású csontritkulásokat. Jelölje meg a tájékozódási pontokat, valamint a teherviselő és érzékeny testfelszíneket, alakulatokat; — anyagismeret Példa: Ismertesse (írja le) az ötvözés fogalmát és jelentőségét, valamint a jellemző ötvözeteket. Rajzoljon le egy ötvözetre jellemző lehűlési diagramot és állapotábrát (számadatok nélkül). Értékelése: megfelelt, nem felelt meg

Source: https://magyarkozlony.hu/hivatalos-lapok/49eb4c19b7625f4524932140e2a69fdfdfd9636d/dokumentumok/4ddfc5ed1e421ce1228abc6ad932aea0aa43e06c/letoltes